
Text rozhodnutia
Súd: Krajský súd Bratislava Spisová značka: 3Co/69/2018 Identifikačné číslo súdneho spisu: 1516201192 Dátum vydania rozhodnutia: 27. 03. 2018 Meno a priezvisko sudcu, VSÚ: JUDr. Alexandra Hanusová ECLI: ECLI:SK:KSBA:2018:1516201192.2 Uznesenie Krajský súd v Bratislave v senáte zloženom z predsedníčky senátu JUDr. Alexandry Hanusovej a sudcov JUDr. Romana Bolebrucha a Mgr. Patricie Skotnickej v spore žalobkyne: S. D., nar. XX.XX.XXXX, bytom J. XXXX/X, D.lava, zastúpenej Mgr. Ing. Pavlom Benkom, Strojnícka 2963/13, Bratislava, proti žalovanému: S. D., nar. X.X.XXXX, bytom C. XX, zastúpenému advokátom JUDr. Šimonom Cibulkom, Hodžova 53, Trenčín, o nariadenie predbežného opatrenia, o návrhu na zrušenie neodkladného (predbežného) opatrenia, na odvolanie žalobkyne proti uzneseniu Okresného súdu Bratislava V č.k. 56C/27/2016-133, zo dňa 11.1.2018, takto r o z h o d o l : Odvolací súd odvolacie konanie z a s t a v u j e . Žalovanému p r i z n á v a proti žalobkyni plný nárok na náhradu trov odvolacieho konania. o d ô v o d n e n i e : 1. Napadnutým uznesením súd prvej inštancie zrušil predbežné opatrenie nariadené Okresným súdom Bratislava V uznesením zo dňa 7.3.2016 č.k. 56C/27/2016-49. 2. Proti uzneseniu súdu prvej inštancie podala žalobkyňa odvolanie a žiadala napadnuté uznesenie zmeniť a nariadené predbežné opatrenie nechať v platnosti až do zaistenia nehnuteľností, s ktorými bolo žalovanému predbežným opatrením zakázané nakladať, exekútorom. 3. Žalobkyňa podaním doručeným súdu prvej inštancie 15.3.2018 vzala podané odvolanie v celom rozsahu späť. 4. Podľa § 369 ods. 3 CSP ak sa odvolanie, o ktorom nebolo rozhodnuté, vzalo späť, odvolací súd odvolacie konanie zastaví. 5. Vzhľadom na to, že žalobkyňa vzala svoje odvolanie späť v čase, keď o ňom ešte nebolo rozhodnuté, odvolací súd podľa § 369 ods. 3 CSP odvolacie konanie zastavil. 6. O náhrade trov konania odvolací súd rozhodol podľa § 256 ods. 1 CSP v spojení s § 396 ods. 1 CSP tak, že žalovanému priznal proti žalobkyni plný nárok na náhradu trov odvolacieho konania, nakoľko žalobkyňa späťvzatím odvolania procesne zavinila zastavenie odvolacieho konania. 7. Toto rozhodnutie prijal senát Krajského súdu v Bratislave pomerom hlasov 3:0. Poučenie: Proti tomuto uzneseniu odvolanie nie je prípustné. Proti rozhodnutiu odvolacieho súdu je prípustné dovolanie, ak to zákon pripúšťa (§ 419 CSP) v lehote dvoch mesiacov od doručenia rozhodnutia odvolacieho súdu oprávnenému subjektu na súde, ktorý rozhodoval v prvej inštancii. Ak bolo vydané opravné uznesenie, lehota plynie znovu od doručenia opravného uznesenia len v rozsahu vykonanej opravy (§ 427 ods. 1 CSP). Dovolateľ musí byť v dovolacom konaní zastúpený advokátom. Dovolanie a iné podania dovolateľa musia byť spísané advokátom (§ 429 ods. 1 CSP). V dovolaní sa popri všeobecných náležitostiach podania uvedie, proti ktorému rozhodnutiu smeruje, v akom rozsahu sa toto rozhodnutie napáda, z akých dôvodov sa rozhodnutie považuje za nesprávne (dovolacie dôvody) a čoho sa dovolateľ domáha (dovolací návrh) (§ 428 CSP).

